દેશના રાષ્ટ્રગીત સાથે નરેન્દ્ર મોદીનું સ્વાગત કરવામાં આવ્યું હતું. તેમને આવકારવા પહોંચેલ ઇઝરાયેલના વડાપ્રધાને નરેન્દ્ર મોદીને હિંદીમાં કહ્યું હતું, 'આપકા સ્વાગત હે'. આ સૌથી વિશેષ વાત કહી શકાય. નોંધનીય છે કે, અત્યાર સુધી ઇઝરાયેલના વડાપ્રધાન માત્ર અમેરિકન રાષ્ટ્રપતિઓ અને પોપના સ્વાગત માટે જ એરપોર્ટ પર હાજર રહ્યાં છે. સૂત્રો દ્વારા મળેલ જાણકારી અનુસાર, પીએમ મોદીની ત્રણ દિવસની ઇઝરાયેલની મુલાકાત દરમિયાન વડાપ્રધાન નેતાન્યાહૂ દરેક ક્ષણે તેમની સાથે રહેશે. નેતાન્યાહૂ આવું ક્યારેય નથી કરતાં, આ પહેલી વખત હશે જ્યારે નેતાન્યાહૂ કોઇ રાષ્ટ્રીય અધ્યક્ષ સાથે સતત રહેશે. આ તેમની પીએમ મોદીની મુલાકાતનું મહત્વ દર્શાવવાની રીત છે. નરેન્દ્ર મોદી ત્રણ દિવસ માટે ઇઝરાયેલના પ્રવાસે છે અને તેમનો હેતુ બંન્ને દેશના સંબંધોને 25 વર્ષ પૂર્ણ થાય પછી વધુ ગાઢ બનાવવાનો છે.